ДО
ЧЛЕНОВЕТЕ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА
НА ВИСШИЯ СЪДЕБЕН СЪВЕТ

Д Н Е В Е Н    Р Е Д

за заседание на комисия „Управление на собствеността“ 
към Пленума на Висшия съдебен съвет
на 12 април 2023 г., /сряда/, 10,30 часа, зала 512 

УВАЖАЕМИ ЧЛЕНОВЕ НА ВИСШИЯ СЪДЕБЕН СЪВЕТ,

Предлагам Ви заседанието на комисия „Управление на собствеността” към Пленума на Висшия съдебен съвет да протече при следния дневен ред:

- Инвестиции и строителство:

1.	Писмо от административния ръководител на Окръжен съд – Хасково за осигуряване на средства за окончателно плащане по сключен договор с предмет: „Изготвяне/актуализиране на технически паспорт на сграда Съдебна палата – Хасково, включително конструктивно обследване, архитектурно заснемане на съществуващото положение и индикативна стойност на мерките в паспортите, по смисъла на ЗУТ и нормативните актове по неговото приложение“.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

-	Текущи ремонти:

2.	Писмо от главния директор на ГД „Охрана“ към Министерство на правосъдието за изразяване на съгласие за закупуване на нов рентгенов апарат за инспекция на багаж в сградата на Софийски районен съд, находяща се в гр. София, ул. „Ген. М. Д. Скобелев“ № 23.	
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

	- Управление на собствеността:

	3. Поправка на фактическа грешка в решение по т. 17.1 от протокол № 8/29.03.2023 г. на комисия „Управление на собствеността“ към Пленума на Висшия съдебен съвет относно възлагане правото на стопанисване на имоти на съдебната власт на административния ръководител на Окръжна прокуратура – Варна.

4. Проект на решение за упълномощаване на административния ръководител на Окръжна прокуратура – Бургас във връзка с участие в процедура „Подкрепа за устойчиво енергийно обновяване на жилищния сграден фонд - етап I“ по инвестиция „Енергийна ефективност в сграден фонд “ на Националния план за възстановяване и устойчивост, относно самостоятелен обект, находящ се в гр. Царево, ул. „Пенека“ № 4, в управление на ВСС.
Приложение: Доклад от Мая Атанасова – началник отдел „Управление на собствеността“, дирекция „Управление на собствеността на съдебната власт“.

5. Проект на решение за изразяване на съгласие за поставяне на възпоменателна плоча на лицевата фасада на сграда, находяща се в гр. Шумен, бул. „Славянски“ № 15.
Приложение: Доклад от Георги Димитров – младши експерт – юрист в отдел „Управление на собствеността“, дирекция „Управление на собствеността на съдебната власт“.

6. Проект на решение за имот – частна държавна собственост, находящ се в гр. Поморие, ул. „Княз Борис I“ № 75.
Приложение: Доклад от Цецка Трендафилова – главен експерт – икономист в отдел „Управление на собствеността“, дирекция „Управление на собствеността на съдебната власт“.

-	Разни.

	7. Отчет за дейността на Комисия „Управление на собствеността“ към Пленума на ВСС за периода 12.01.2022 г. - 14.12.2022 г.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ 
                                              СТЕФАН ГРОЗДЕВ